Max Dehn

Max Wilhelm Dehn (* 13. november 1878, Hamburg, Nemecko, vtedy Nemecké cisárstvo – † 27. jún 1952, Black Mountain, Severná Karolína, USA) bol nemecký matematik. Zaoberal sa predovšetkým geometriou, topológiou a teóriou grúp.

Dehn študoval pod vedením Davida Hilberta na univerzite v Göttingene, kde v roku 1900 získal doktorát. V rokoch 1921 až 1935 prednášal na univerzite vo Frankfurte, v roku 1938 bol nútený kvôli nacistickému režimu emigrovať z Nemecka. Od roku 1940 žil v Spojených štátoch, kde mal problémy s hľadaním adekvátnej pracovnej pozície. Od roku 1944 prednášal na Black Mountain College, pričom bol jediným matematikom, ktorý na tejto škole kedy pôsobil.

Max Dehn je známy najmä ako autor jedného z prvých systematických výkladov topológie a vďaka práci v oblasti reprezentácie grúp.

Referencie 

Narodenia v 1878
Úmrtia v 1952
Osobnosti z Hamburgu
Nemeckí matematici
Matematici USA